Case ID: 1135538
Sentence 0: Birinci instansiya məhkəməsi tərəfindən müəyyən edilmiş işin faktiki hallarından görünür ki, Təqsirləndirilən şəxs təxminən 2019-cu ilin mart ayında istintaqa məlum olmayan mənbədən satış məqsədi ilə qanunsuz olaraq külli miqdarda olmaqla 82,189 qram çəkidə psixotrop maddə olan metamfetamini əldə edib saxlayaraq daşımış, xx xxxx 2019-cu il tarixdə, saat 22:00 radələrində Binəqədi RPİ-nin NMB-nin əməkdaşları tərəfindən Bakı şəhəri Binəqədi rayonu, Binəqədi şossesi, döngə 7 ünvanda yerləşən nömrəsiz fərdi yaşayış evinin qarşısından saxlanılaraq Binəqədi RPİ-nə gətirilərək üzərinə baxış keçirilərkən Təqsirləndirilən şəxs əlində olan qadın əl çantasının içərisindən iki ədəd şəffaf selofana bükülmüş ayrı-ayrılıqda təmiz çəkisi 33,796 qram və 48,393 qram ümumi təmiz çəkisi 82,189 qram olan ağ rəngli kristallardan ibarət maddələr kustar üsulla hazırlanmış külli miqdarda psixotrop maddə olan metamfetamin aşkar edilib götürülmüşdür.